stanford-oval/wikipedia huggingface dataset:
Salmon (joki)
Joen kulku

Joki kiemurtelee Keski-Idahon vuoristoalueilla kulkien ensin koilliseen lähelle Montanan rajaa ja sitten länteen laskeakseen Idahon ja Oregonin rajaa merkitsevään Snakeen. Joki saa vetensä Sawtooth-, Salmon River-, Clearwater- ja Bitterrootvuorien sulamisvesistä.
Joki saa alkunsa 2 800 metrin korkeudessa Sawtoothvuorilla Blainen piirikunnan luoteisnurkassa. Aluksi se virtaa pohjoiseen, kunnes Stanleyssä Custerin piirikunnassa kääntyy itään. Claytonin jälkeen jokeen yhtyy sen itähaara (East Fork Salmon River) ja joki kääntyy koilliseen kohti Salmonin kaupunkia. Puolivälissä Salmoniin, Custerin ja Lemhiin piirikuntien rajalla, jokeen yhtyy Pahsimeroijoki, ja Salmonissa jokeen laskee Lemhijoki.
Salmonin jälkeen joki jatkaa kohti länttä, kunnes Lemhin ja Idahon piirikuntien rajalla siihen yhtyy joen keskinen haara (Mid Fork Salmon River), ja joki kääntyy luoteeseen. Virrattuaan luoteeseen noin 60 kilometriä joki kääntyy lounaaseen, ja noin 30 kilometrin jälkeen siihen yhtyy joen eteläinen haara (South Fork Salmon River). Tästä joki jatkaa länteen kohti Rigginsin kaupunkia, jossa siihen laskee Little Salmon -joki ja joki kääntyy kohti pohjoista.
Joki jatkaa pohjoiseen White Birdin ohi, minkä jälkeen se kääntyy ensin luoteeseen ja sitten etelälounaaseen ja laskee Snakejokeen. Matkallaan joki on laskeutunut alkulähteidensä 2 800 metristä 280 metriin merenpinnasta.
Geologia

Joki on uurtanut itselleen syvimmillään yli 1,6 kilometriä syvän ja leveimmillään yli 16 kilometriä leveän kanjonin kulkemaansa vuoristoon. Salmonin ja Rigginsin välillä joki kulkee yhtäjaksoisesti noin 290 kilometriä yli 1,6 kilometriä syvässä kanjonissa.
Joen uurtaman kanjonin seinämissä on näkyvissä gneissiä, liusketta ja kvartsiittia. Näistä gneissin iäksi Shoupin lähellä on määritetty 1,4–1,5 miljardia vuotta.
Historia

Ensimmäiset viitteet ihmisasutuksesta joen varrelta ovat 8 000–11 000 vuoden takaa. Aluetta asuttainelle Nez percé -intiaaneille joki oli pyhä sen tarjoaman runsaan lohisaaliin vuoksi.
Ensimmäiset länsimaiset tutkimusmatkailijat saapuivat joelle elokuussa vuonna 1805, kun Lewisin ja Clarkin retkikunta saapui alueelle Lemhijokea seuraten nykyisen Salmonin kaupungin lähistöllä. Clark lähti edeltä arvioimaan Salmonin kelpoisuutta vesireitiksi, ja elokuun 23. päivä 1805 hän kirjoitti päiväkirjaansa joen olevan kulkukelvoton kanooteille sen vuolaan virtauksen ja monien koskien vuoksi. Clark myös nimesi joen toverinsa Lewisin mukaan 21. elokuuta 1805.
Viitisenkymmentä vuotta Lewisin ja Clarkin jälkeen alueelta löytyi kultaa, minkä seurauksena joen valuma-alue tutkittiin perusteellisesti. Joki oli kuljettavissa alavirtaan, mutta nopea virtaus ja kosket tekivät ylävirtaan kulkemisen mahdottomaksi, mistä joki sai lisänimensä The River of No Return eli Joki ilman paluuta. Päästyään määränpäähänsä uudisasukkaiden tarvikeveneet purettiin ja niiden puutavara käytettiin hyödyksi.
Vuonna 1935 National Geographic Societyn rahoittama ryhmä tutki joen uurtamaa kanjonia.
Eläimistö

Joessa eläviä kalalajeja ovat muun muassa punalohi, punakurkkulohi, kuningaslohi, kirjolohi, pikkubassi, imukarpit, sammet, Salvelinus confluentus, Ptychocheilus ja Prosopium williamsoni. Lohet vaeltavat kutemaan jokea pitkin.
Joen alueella elää suuri kirjo erilaisia eläinlajeja. Yleisiä isoja nisäkkäitä alueella ovat paksusarvilampaat, lumivuohet, vapitit, muulipeurat, valkohäntäpeurat, hirvet, mustakarhut ja puumat. Alueella yleisiä pienempiä nisäkkäitä ovat esimerkiksi punailves, kojootti, kettu, piikkisika, kanadanmajava, minkki, amerikanmäyrä, amerikannäätä, kärppä, haisunäätä, amerikansaukko, piisami ja murmelit. Alueella tavataan myös paljon erilaisia lintuja varsinkin muuttoaikaan.
Matkailu

Joen alueella olevat luonnonsuojelu- ja virkistysalueet tarjoavat hyvät mahdollisuudet urheilukalastukseen, koskenlaskuun, veneilyyn ja retkeilyyn.
Alueella on myös useita Amerikan alkuperäiskansoihin ja valkoiseen uudisasutukseen liittyviä historiallisia kohteita.
Aiheesta muualla

Kuvia tai muita tiedostoja aiheesta Salmon (joki) Wikimedia Commonsissa
Matkantekoa joen maastossa vuonna 1945.
Snow Hole -kosken lasku 1945.
Neulakaktus Pediocactus nigrispinus Salmonjoen alueella.
Yhdysvaltain presidentti Jimmy Carter veneilemässä joella perheensä kanssa 23. heinäkuuta 1978.
Koskenlaskua Salmonjoella vuonna 1992.
Manni

Manni tarkoittaa seuraavia:
Sukunimenä

Ettore Manni (1927–1979), italialainen näyttelijä
Henry Manni (s. 1992), suomalainen pyörätuolikelaaja ja vammaismeloja
Jaakko Manni (1945–1974), suomalainen mäkihyppääjä
Keijo Manni (s. 1951), suomalainen painija
Rauno Manni (1931–2021), suomalainen keilaaja
Tarmo Manni (1921–1999), suomalainen näyttelijä
Vincenzo Manni (1740–1815), italialainen piispa
Sukunimenä > Kuvitteellisia henkilöitä

Santeri Manni, insinööriopiskelija, päähenkilö televisiosarjassa Pasilan myrkky – Manni
Paikannimenä

Manni, asuinalue Ylöjärvellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Manni”, voi hakea sivunnimihaulla, laajalla sivunnimihaulla tai tekstihaulla.
Shlomo Venezia

Sonderkommandon yksikkö 1005:n jäsenet poseeraavat luunmurskauskoneen vieressä Janowskan keskitysleirillä.
Shlomo Venezia (29. joulukuuta 1923 Thessaloniki, Kreikka – 1. lokakuuta 2012 Rooma, Italia) oli kreikanjuutalainen mies, joka joutui toisen maailmansodan aikana keskitysleirille. Venezian perheellä oli Italian kansalaisuus, joten italialaisten vallattua Kreikan sodan alkuvuosina, he pärjäsivät vielä kohtuullisen hyvin. Saksalaismiehityksen jälkeen Venezian perhe kuitenkin joutui keskitysleireille johtaviin junakuljetuksiin. Venezia saapui Auschwitz-Birkenaun leirille perheensä kanssa 11. huhtikuuta 1944. Hän näki äitinsä ja kaksi pikkusiskoaan tuona päivänä viimeisen kerran. Muut sisaruksista selvisivät sodasta. Venezia päätyi Auschwitzissa Sonderkommandoon, jossa hänen tehtävänään oli muun muassa tyhjentää ruumiita pois kaasukammiosta ja kuljettaa niitä krematorion polttouuniin. Joskus Venezia joutui saattamaan kaasukammioon myös omia tuttaviaan. Venezia oli yksi harvoista sonderkommandoon kuuluneista vangeista, jotka selvisivät keskitysleiriltä elossa.
Venezia toi elämäntarinansa julkisuuteen vasta vanhuksena. Hän kertoo keskitysleirikokemuksistaan Béatrice Prasquierin haastattelemana kirjassa Sonderkommando – Dans l’enfer des chambres à gaz. Kirja ilmestyi Liken kustantamana vuonna 2008 suomeksi nimellä Sonderkommando – tarinani Auschwitzista. Teos on Lotta Toivasen suomentama.
Seixal

| Seixal |
| --- | --- |
 lippu:  vaakuna
 Seixal Portugalin kartalla
 Koordinaatit: 38°39′N, 9°6′W 
Valtio:  Portugali
Alue:  Lissabonin alue
Ala-alue:  Setúbalin niemimaa
Piiri:  Setúbal
Hallinto:  
 – Hallinnon tyyppi:  Kunta
 – Pormestari:  Joaquim Santos
Pinta-ala:  
 – Kokonaispinta-ala:  95,5 km²
Väkiluku (2011):  158 269
 – Väestötiheys:  1 657 as./km²
 
 www.cm-seixal.pt 
Infobox OKVirheellinen NIMI-arvo: 
Seixal on kunta Setúbalin piirissä, Portugalissa. Sen pinta-ala on 95,5 neliökilometriä [lähde? ] ja väkiluku noin 158 300.
Seixal sai kaupunginoikeudet 1993. Nykyinen pormestari on Joaquim Santos. Portugalin kommunistipuolueen vuosittaiset Avante!-festivaalit (Festa do Avante!) pidetään Amoran freguesiassa, Seixalissa.[lähde? ]
Freguesiat

Aldeia de Paio Pires
Amora
Arrentela
Corroios
Fernão Ferro
Seixal
Aiheesta muualla

Kuvia tai muita tiedostoja aiheesta Seixal Wikimedia Commonsissa
Viralliset sivut (Arkistoitu – Internet Archive) (portugaliksi)
Setúbalin piirin kunnat
Alcácer do Sal
Alcochete
Almada
Barreiro
Grândola
Moita
Montijo
Palmela
Santiago do Cacém
Seixal
Sesimbra
Setúbal
Sines
Sandra Minnert

Sandra Minnert
Sandra Minnert (s. 7. huhtikuuta 1973) on saksalainen jalkapalloilija, pelipaikaltaan puolustaja. Hän on voittanut vuosina 2003 ja 2007 maailmanmestaruuden Saksan naisten jalkapallomaajoukkueen pelaajana. Hän pelasi ensimmäisen maaottelunsa vuonna 1992 ja on pelaamissaan 147 maaottelussa tehnyt 16 maalia.
Minnert on kuulunut myös olympiapronssia vuosina 2000 ja 2004 saaneisiin joukkueisiin. Seurajoukkuetasolla hän pelaa tällä hetkellä SC 07 Bad Neuenahrissa. Minnert on myös voittanut naisten UEFA Cupin 1. FFC Frankfurtin riveissä kaudella 2001–2002.
Sisilianpihta

| Sisilianpihta |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Paljassiemeniset
Lahko::  Pinales
Heimo::  Mäntykasvit
Suku::  Pihdat Abies
Laji::  nebrodensis
Kaksiosainen nimi
 Abies nebrodensis  (Lojac.) Mattei (1908) 
Katso myös
   Sisilianpihta Commonsissa 
Infobox OKVirheellinen NIMI-arvo: 
Sisilianpihta (Abies nebrodensis) on äärimmäisen uhanalainen havupuulaji, jota esiintyy Italiassa. Laji on läheisintä sukua saksanpihdalle (Abies alba), josta se lienee eriytynyt.
Levinneisyys

Sisilianpihtaa esiintyy luonnonvaraisena Sisilian pohjoisosassa Palermon metropolikaupungin Polizzi Generosan kunnassa, Madonie-vuoristossa erään vuoren rinteellä pienellä alueella. Ainoassa esiintymässä on noin 200 yksilöä, joista 25 on täysikokoisia kukkivia puita. Laji kasvaa noin 1200–1700 metrin korkeudella kvartsihiekkakivestä rapautuneella maannoksella. Alun perin sisilianpihta oli Madonie-vuoriston peittävä puulaji, mutta muuttui äärimmäisen harvinaiseksi jo ennen 1900-lukua hakkuiden ja metsäkadon vuoksi.
Markus Kröger

Markus Kröger on globaalin kehitystutkimusten professori valtiotieteellisessä tiedekunnassa Helsingin yliopistossa. Kröger on Helsingin yliopiston Kestävyystieteen instituutti HELSUSin jäsen ja yksi The Global Extractivisms and Alternatives -tutkimusaloitteen (EXALT) perustajista. Hän on kirjoittanut luonnonvarapolitiikasta, konflikteista, kansanliikkeistä ja näiden vaikutuksista, erityisesti kaivos-, metsä- ja maataloussektoreilla. Hän on myös poliittisen talouden, kehityksen ja globalisaation asiantuntija Latinalaisessa Amerikassa, Intiassa ja Arktisella alueella.
Teokset > Kirjat

Extractivisms, Existences and Extinctions: Monoculture Plantations and Amazon Deforestation (Routledge) 2022, Open Access.
Studying Complex Interactions and Outcomes Through Qualitative Comparative Analysis: A Practical Guide to Comparative Case Studies and Ethnographic Data Analysis (Routledge) 2021.
Iron Will – Global Extractivism and Mining Resistance in Brazil and India (University of Michigan Press) 2020, Open Access.
Contentious Agency and Natural Resource Politics (Routledge) 2013, Open Access.
Mannikkala

Mannikkala (v:sta 1948 ven. Смирново, Smirnovo) on kylä Lyykylänjärven etelärannalla Viipurin koillispuolella Venäjällä, Suomen luovuttamalla alueella. Suomelle kuuluessaan Mannikkala kuului Viipurin maalaiskuntaan ja Ihantalan seurakuntaan. Mannikkala sijaitsi aivan Viipurin kaupungin rajan tuntumassa. Mannikkalan naapurikyliä olivat Lyykylänjärvi, Kurikkala, Perojoensuu, Kärstilä, Ryysylä ja Repola–Lyykylä.
Asutus ja elinkeinot

Vuonna 1937 kylässä oli 81 asukasta. Mannikkalan kautta kulki Karjalan rata ja kantatie 62. Kylässä oli kauppa ja kansakoulu. Mannikkalan maamiesseuralla oli omat talo. Kylässä toimi myös nuoriseura. Maatalous oli tärkeä elinkeino. Vuonna 1937 Mannikkalassa oli 185 ha metsää, 78 ha peltoa ja 13 ha niittyä.
Kansakoulu

Mannikkalan kansakoulurakennus valmistui vuonna 1892, mutta se paloi vuonna 1915. Uusi koulurakennu rakennettiin vuonna 1919. Mannikkalan koulupiiriin kuului Mannikkalan lisäksi Ryysylän, Talin, Kurikkalan, Kärstilän ja Uudenkartanon kylät sekä suurin osa Repola–Lyykylän kylää ja pienempiä osia Perojoensuun ja Nikoskelan kylistä. Vuonna 1939 Mannikkalan kansakoulussa oli kolme opettajaa ja 104 oppilasta. Syksyllä 1943 koulussa oli 108 oppilasta.
Historia

Mannikkalan väestö joutui evakkoon talvisodan aikana ja Moskovan rauhassa Mannikkala jäi Neuvostoliitolle. Kun alue jatkosodassa vallattiin takaisin, pääsi väestö palaamaan koteihinsa. Vuonna 1944 asukkaat joutuivat lähtemään kuitenkin uudelleen evakkoon.
Luettelo tunnetuista liikenneonnettomuudessa kuolleista henkilöistä

Tämä on luettelo tunnetuista liikenneonnettomuudessa kuolleista henkilöistä.
Lento-onnettomuuksissa kuolleet ovat Luettelossa lento-onnettomuuksissa kuolleista.

Siirry kirjaimeen → A B C D E F G H I J K L M N O P Q R S T U V W X Y Z Å Ä Ö
A

Pekka Aarnio. (1930–1960), suomalainen kuvanveistäjä
Frank Adams, (1930–1989), brittiläinen matemaatikko
Duane Allman (1946–1971), yhdysvaltalainen kitaristi
Andrei Amalrik (1938–1980), venäläinen kirjailija
Basil al-Assad (1959 –1994), Syyrian presidentin poika
Astrid (Belgian kuningatar) (1905–1935), Belgian kuningatar
Pascale Audret (1936–2000), ranskalainen näyttelijä
B

Roland Baar (1965–2018), saksalainen soutaja
Sammy Babitzin (1948–1973), suomalainen laulaja
Ian Bannen (1928–1999), skotlantilainen näyttelijä
Roland Barthes (1915–1980), ranskalainen filosofi
Orson Bean (1928–2020), yhdysvaltalainen näyttelijä
Chris Bell (muusikko) (1951–1978), yhdysvaltalainen muusikko
Lamont Bentley (1973–2005), yhdysvaltalainen näyttelijä
Liz Birt (1956–2005)  (Arkistoitu – Internet Archive)
J. Stuart Blackton (1875–1941), yhdysvaltalainen elokuvatuottaja
Bloodshed (1975–1997), yhdysvaltalainen räppäri
Bill Boaks (1904–1986), brittiläinen tieturvallisuuden puolestapuhuja
Marc Bolan (1947–1977), brittiläinen muusikko
Aatos Bollström (1946–1971), suomalainen laulaja
D. Boon (1958–1985), yhdysvaltalainen muusikko
Luc Bourdon (1987–2008), kanadalainen jääkiekkoilija
Peter "Possum" Bourne (1956–2003), ralliautoilija
Dennis Brain (1921–1957), brittiläinen torvisoittaja
Rolf Dieter Brinkmann(1940–1975), saksalainen runoilija
Peter Brock (1945–2006), australialainen kilpa-ajaja
Gladys Brockwell (1893–1929), yhdysvaltalainen näyttelijä
Herb Brooks (1937–2003), jääkiekkovalmentaja
Benjamin Brown (1953–1996), yhdysvaltalainen pikajuoksija
Clifford Brown (1930–1956), jazzmuusikko
Jean Bugatti (1909–1939), ranskalainen autosuunnittelija
Cliff Burton  (1962–1986), yhdysvaltalainen bassokitaristi (Metallica)
C

Albert Camus (1913–1960), ranskalais-algerialainen filosofi
Eric Campbell (1878–1917)
Cornelius Cardew (1936–1981), englantilainen säveltäjä
Harry Chapin (1942–1981), yhdysvaltalainen muusikko ja elokuvatuottaja
Ernest Chausson (1855–1899), ranskalainen säveltäjä
Steve Chiasson (1967–1999), kanadalainen jääkiekkoilija
Eddie Cochran (1938–1960), yhdysvaltalainen muusikko
Coluche (1944–1986), ranskalainen koomikko
Amie Comeaux (1976–1997), kantrilaulaja
Pete Conrad (1930–1999), yhdysvaltalainen astronautti
Dallas Cook (1982–2005), yhdysvaltalainen muusikko
Seymour Cray (1925–1996), tietokonearkkitehti
Bob Cryer (1934–1994)
Alan Crosland (1894–1936), elokuvaohjaaja
Pierre Curie (1859–1906), ranskalainen kemisti ja fyysikko
D

Omar Daoud (1983–2018), libyalainen jalkapalloilija
Jimmy Davis (1982–2003), jalkapalloilija
James Dean (1931–1955), yhdysvaltalainen näyttelijä
Roger Delgado (1918–1973), brittiläinen näyttelijä
Kazimierz Deyna (1947–1989), puolalainen jalkapalloilija
Walesin prinsessa Diana (1961–1997), brittiläinen kuninkaallinen
Mike Dickin (d.2006) brittiläinen DJ
Lou DiMuro (1932–1982)
Bridget Driscoll (1852–1896), yksi varhaisimmista tieliikenteessä kuolleista
Alfred Dobbs (1882–1945), brittiläinen poliitikko
Françoise Dorléac (1942–1967) ranskalainen näyttelijä
Alexander Dubček (1921–1992), slovakialainen poliitikko
Isadora Duncan (1878–1929), yhdysvaltalainen tanssija
Ryan Dunn (1977–2011), yhdysvaltalainen Jackass-tähti
Vladimir Durdin (1956–1990), neuvostoliittolainen jääkiekkoilija
Al Dvorin (1923–2004)
F

Falco (1957–1998), itävaltalainen muusikko
John "Bo" Farrington (1936–1964), yhdysvaltalainen jalkapalloilija
Dodi Al-Fayed (1957–1997), egyptiläinen elokuvatuottaja
Giuseppe Farina (1906–1966), italialainen kilpa-ajaja
Richard Fariña (1937–1966), yhdysvaltalainen muusikko ja kirjailija
G

Willie Galimore (1935–1964), yhdysvaltalainen jalkapalloilija
Victor Galindez (1948–1980), argentiinalainen nyrkkeilijä
Julio Gallo (1910–1993), viinintekijä
Bob Gassoff (1953–1977), kanadalainen jääkiekonpelaaja
Antoni Gaudí (1852–1926), espanjalainen arkkitehti
Johnny Gaudreau (1993–2024), yhdysvältälainen jääkiekkoilija
Bill George (1929–1982)
Ghazi (1912–1939), Irakin kuningas 1933–1939
Grace (1929–1982), yhdysvaltalainen näyttelijä, Monacon ruhtinatar
Nicolas Grunitzky (1913–1969), Togon entinen presidentti
Arthur Guyton (1919–2003), fysiologi
H

Jörg Haider  (1955–2008), itävaltalainen poliitikko
Mike Hailwood (1940–1981), brittiläinen moottoripyöräilijä
Veikko Hakulinen (1925–2003), suomalainen hiihtäjä
Mary Hansen (1966–2002), australialaissyntyinen laulusolisti
Valeri Harlamov (1948–1981), venäläinen jääkiekkoilija
Pekka Haukinen (1941–1966), suomalainen kirjailija
Mike Hawthorn (1929–1959), brittiläinen Formula 1 -kuljettaja
Michael Hedges (1953–1997), yhdysvaltalainen muusikko
Ivan Hlinka (1950–2004), tšekkiläinen jääkiekkoilija
Honey Sri-Isan (1970–1992), thaimaalainen laulaja
Ben Hollioake (1977–2002), englantilainen kriketinpelaaja
Johnny Horton (1925–1960), yhdysvaltalainen muusikko
Tim Horton  (1930–1974), kanadalainen jääkiekkoilija
Anatoli Hrapati (1963–2008), kazakstanilainen painonnostaja
Markku Huhtanen (1976–2006), suomalainen jääpalloilija
J

Randall Jarrell (1914–1965), yhdysvaltalainen runoilija
Tarvaris Jackson (1983–2020), yhdysvaltalainen amerikkalaisen jalkapallon pelaaja ja valmentaja
Paul Jarrico (1915–1997), yhdysvaltalainen käsikirjoittaja
Risto Jarva (1934–1977), suomalainen elokuvaohjaaja
Jack Johnson (1878–1946), yhdysvaltalainen nyrkkeilijä
James Weldon Johnson (1871–1938), yhdysvaltalainen kirjailija
Leslie Jordan (1955–2022), yhdysvaltalainen näyttelijä
Owe Jonsson (1940–1962), ruotsalainen pikajuoksija
Roger Jurey (1891–1932), ranskalainen muusikko
K

Kemistry (1964–1999), brittiläinen DJ
Kirsti Kemppainen (1946–1997), suomalainen näyttelijä
Sam Kinison (1953–1992), yhdysvaltalainen koomikko
Andy Kirby (1961–2002), kilpa-ajaja
Hugo Koblet (1925–1964), sveitsiläinen pyöräilijä
Mary Jo Kopechne (1940–1969), senaattori Ted Kennedyn kyydissä ollut
Lou Kolls (1896–1941), baseball-tuomari
Ernie Kovacs (1919–1962), yhdysvaltalainen viihdetaiteilija
István Kozma (1939–1970), unkarilainen painija
Philip Taylor Kramer (1952–1995), yhdysvaltalainen muusikko
Juscelino Kubitschek (1902–1976), entinen Brasilian presidentti
Evgeny Kucherevsky (1941–2006), ukrainalainen jalkapallovalmentaja
Besik Kuduhov (1986–2013), venäläinen vapaapainija
L

Nicolae Labiş (1935–1956), romanialainen runoilija
Scott LaFaro (1936–1961), yhdysvaltalainen jazzmuusikko
Matti Lahtela (1881-1961), suomalainen kansanedustaja
T. E. Lawrence (1888–1935), brittiläinen upseeri
Sauli Lehtonen (1975–1995), tangokuningas
Pelle Lindbergh (1959–1985), ruotsalainen jääkiekkomaalivahti
Peter Lindroos (1944–2003), suomalainen oopperalaulaja
Desmond Llewelyn (1914–1999), James Bond -elokuvista tuttu Q
Linda Lovelace (1949–2002), yhdysvaltalainen näyttelijä
Lisa Lopes (1971–2002), yhdysvaltalainen laulaja
M

Miina Maasola (1978–2014), suomalainen näyttelijä
Maicon (1988–2014), brasilialainen jalkapalloilija
Aristide Maillol (1861–1944), ranskalainen taiteilija
Bronisław Malinowski (1951–1981), puolalainen estejuoksija
César Manrique (1919–1992), espanjalainen arkkitehti
Jayne Mansfield (1933–1967), yhdysvaltalainen näyttelijä
Joey Marella (1964–1994), yhdysvaltalainen WWF:n erotuomari
Harri Marstio (1957–2019), suomalainen muusikko
Gonzalo Márquez (1946–1984), baseballpelaaja
Billy Martin (1929–1989), baseballpelaaja ja manageri
Pjotr Mašerov, neuvostoliittolainen johtaja
Sergei Maslov (1939–1982), venäläinen matemaatikko
Lebo Mathosa (1977–2006), eteläafrikkalainen laulaja
Lucien Mazan (1882–1917), argentiinalainen pyöräilijä
Tatu Miettinen (1930–2011), suomalainen sisätautiopin professori ja Matti Äyräpään palkinnon saaja
Margaret Mitchell (1900–1949), yhdysvaltalainen kirjailija
Tom Mix (1880–1940), yhdysvaltalainen näyttelijä
Usko Moilanen (1912–1972), suomalainen kirjailija
Carlos Monzón (1942–1995), argentiinalainen nyrkkeilijä
Saúl Morales (1973–2000), espanjalainen pyöräilijä
Rob Moroso (1968–1990), kilpa-ajaja
Mike Moseley (–1984), kilpa-ajaja
Mbulaeni Mulaudzi (1980–2014), eteläafrikkalainen yleisurheilija
F.W. Murnau (1888–1931), saksalainen elokuvaohjaaja
Sir John Murray (1841–1914), biologi
Mike Muuss (1958–2000), yhdysvaltalainen tietokoneohjelmoija
Maharajapuram Santhanam, guru
N

John Forbes Nash (1928–2015), yhdysvaltalainen matemaatikko ja taloustieteen nobelisti
Louis Neefs, (1937–1980), belgialainen laulaja
Rudolf Nierlich (1966–1991), itävaltalainen alppihiihtäjä
Ángel Nieto (1947–2017), espanjalainen ratamoottoripyöräilijä
Esko Nikkilä (1926–1986), suomalainen sisätautiopin professori ja Matti Äyräpään palkinnon saaja
O

Berry Oakley (1948–1972), yhdysvaltalainen basisti
Metin Oktay (1936–1991), turkkilainen jalkapalloilija
Mel Ott (1909–1958), baseballpelaaja
P

George Patton (1885–1945), yhdysvaltalainen kenraali
Alan J. Pakula (1928–1998), yhdysvaltalainen elokuvatuottaja
Mike Parkes (1931–1977), brittiläinen kilpa-ajaja
Jarkko Paronen (1940–1995), Imatran kaupunginjohtaja
Henri Paul (1956–1997), Dodi Al-Fayedin kuljettaja
David Penhaligon (1944–1986), brittiläinen poliitikko
Pentti Pekkarinen (1917-1975), suomalainen kansanedustaja ja ministeri
Dražen Petrović (1964–1993), kroatialainen koripalloilija
Paavo Piironen (1943-1974), suomalainen näyttelijä
Bobby Phills (1969–2000), yhdysvaltalainen koripalloilija
Helge Pohjolan-Pirhonen (1919–1984), suomalainen historioitsija
Ursula Pohjolan-Pirhonen (1925–1984), suomalainen kirjailija
Jackson Pollock (1912–1956), yhdysvaltalainen taiteilija
Cozy Powell (1947–1998), brittiläinen rumpali
Steve Prefontaine (1951–1975), yhdysvaltalainen yleisurheilija
Rajesh Pilot, intialainen ministeri
Audie Pitre, basisti
R

Joe Ranft (1960–2005), yhdysvaltalainen animaattori
Razzle (1960–1984), brittiläinen rumpali (Hanoi Rocks), kuoli auto-onnettomuudessa Mötley Crüen Vince Neilin toimiessa kuljettajana. Neil omisti hänelle Mötleyn albumin Theatre of Pain.
José Antonio Reyes (1983–2019), espanjalainen jalkapalloilija
Clay Regazzoni (1939–2006), entinen sveitsiläinen kilpa-ajaja
Juri Rjazanov (1987–2009), venäläinen telinevoimistelija
Kenny Robinson (1969–1999), baseballpelaaja
Mauri Ryömä (1911–1958), suomalainen poliitikko